
Z A P I S N I K
s 24. (dvadesetčetvrte) sjednice Vijeća Mjesnog odbora Središće,
održane u utorak, 18. travnja 2023. godine

Sjednica je održana u prostoru Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Juraj Barbarić, Ana Biškup, Valko Erdeljac, Marko Kožul, Benjamin Vuković

Nenazočni članovi Vijeća Mjesnog odbora Središće: Branko Banković, Goran Čačić

Predsjednik Vijeća Benjamin Vuković utvrđuje da je na sjednici nazočno pet (5) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (5 „za“) prihvaćen zapisnik s 23. (dvadesettreće) sjednice Vijeća Mjesnog odbora Središće, održane u utorak, 21. ožujka 2023. godine.


USVAJANJE DNEVNOG REDA
Jednoglasno je (5 „za“) prihvaćen dnevni red koji glasi:


DNEVNI RED

1. Prijedlozi prioriteta za izradu Plana komunalnih aktivnosti u 2024.
2. Požarni put s južne strane zgrade na adresi S.R. Njemačke 6 
3. Obnova horizontalne signalizacije na adresi Brune Bušića 25
4. Obnova stupića na križanju ulica J. Knifera i E. Murtića
5. Pojačano čišćenje stolova, klupa i nogostupa zbog izmeta vrana
6. Pitanja, prijedlozi i obavijesti







AD. 1. Prijedlozi prioriteta za izradu Plana komunalnih aktivnosti u 2024.

Predsjednik VMO Središće dao je na usvajanje prijedlog prioriteta za izradu Plana komunalnih aktivnosti za 2024. godinu pri čemu se vodilo računa o planiranju izvođenja projekata za koje se tražila izrada projektne dokumentacije u sklopu Plana komunalnih aktivnosti u 2023. godini.
· izgradnja parka za vježbanje otvorenog tipa u Perivoju Središće (po uzoru na vježbalište „Svetice Workout“ koji se nalazi sa zapadne strane Stadiona Maksimir)
· Križanje Ksenije Kantoci i Vojina Bakića – obnova asfalta jer odvodnja na sjeverozapadnom dijelu križanja ne funkcionira zbog ulegnuća asfalta, te voda ne može doći do šahta.
· Izgradnja rampe za invalide za pristup Perivoju Središće, na adresi B. Bušića 28



Z A K LJ U Č A K
o prijedlozima prioriteta za izradu Plana komunalnih aktivnosti u 2024.

1. VMO Središće jednoglasno je usvojilo prijedlog prioriteta.

2. Ovaj Zaključak dostavlja se Vijeću Gradske četvrti Novi Zagreb – istok.

O B R A Z L O Ž E NJ E
Predsjednik VMO Središće dao je na usvajanje prijedlog prioriteta za izradu Plana komunalnih aktivnosti za 2024. godinu pri čemu se vodilo računa o planiranju izvođenja projekata za koje se tražila izrada projektne dokumentacije u sklopu Plana komunalnih aktivnosti u 2023. godini.
· izgradnja parka za vježbanje otvorenog tipa u Perivoju Središće (po uzoru na vježbalište „Svetice Workout“ koji se nalazi sa zapadne strane Stadiona Maksimir)
· Križanje Ksenije Kantoci i Vojina Bakića – obnova asfalta jer odvodnja na sjeverozapadnom dijelu križanja ne funkcionira zbog ulegnuća asfalta, te voda ne može doći do šahta.
· Izgradnja rampe za invalide za pristup Perivoju Središće, na adresi B. Bušića 28






AD. 2. Požarni put s južne strane zgrade na adresi S.R. Njemačke 6

Gospođa Lazić je poslala obavijest o problemu nepropisnog parkiranja vozila s južne strane zgrade, te moli njegovo rješavanje.

Obzirom da se radi o požarnom putu zgrade, predlaže se organiziranje očevida s nadležnim službama, sa svrhom označavanja požarnog puta i pronalaženja najboljeg rješenja za sprječavanje nepropisnog parkiranja vozila.


Z A K LJ U Č A K
o požarnom putu s južne strane zgrade na adresi S.R. Njemačke 6

1. VMO Središće jednoglasno je usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.


O B R A Z L O Ž E NJ E

Gospođa Lazić je poslala obavijest o problemu nepropisnog parkiranja vozila s južne strane zgrade, te moli njegovo rješavanje.

Obzirom da se radi o požarnom putu zgrade, predlaže se organiziranje očevida s nadležnim službama, sa svrhom označavanja požarnog puta i pronalaženja najboljeg rješenja za sprječavanje nepropisnog parkiranja vozila.




AD. 3. Obnova horizontalne signalizacije na adresi Brune Bušića 25

Sa sjeverne strane zgrade na adresi Brune Bušića 25, na ulazu prema parkingu, potrebno je obnoviti horizontalnu signalizaciju (bijela linija po sredini kolnika) jer se unatoč 2 znaka zabrane zaustavljanja i parkiranja, nesavjesni vozači i dalje parkiraju na kolniku i onemogućavaju normalno funkcioniranje prometa.

Predlaže se obnova horizontalne signalicije u što skorijem roku kako bi se spriječilo nepropisno parkiranje nesavjesnih vozača.

Z A K LJ U Č A K
o obnovi horizontalne signalizacije na adresi Brune Bušića 25

1. VMO Središće jednoglasno je usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.

O B R A Z L O Ž E NJ E

Sa sjeverne strane zgrade na adresi Brune Bušića 25, na ulazu prema parkingu, potrebno je obnoviti horizontalnu signalizaciju (bijela linija po sredini kolnika) jer se unatoč 2 znaka zabrane zaustavljanja i parkiranja, nesavjesni vozači i dalje parkiraju na kolniku i onemogućavaju normalno funkcioniranje prometa.

Predlaže se obnova horizontalne signalizacije u što skorijem roku kako bi se spriječilo nepropisno parkiranje nesavjesnih vozača.


AD. 4. Obnova stupića na križanju ulica J. Knifera i E. Murtića

Uništen je stupić tip „Zagreb“ na predmetnom raskrižju, s jugoistočne strane raskrižja. Stupića više nema, te se predlaže postavljanje novog stupića na njegovo mjesto.



ZAKLJUČAK
o obnovi stupića na križanju ulica J. Knifera i E. Murtića

1. VMO Središće jednoglasno je usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.


O B R A Z L O Ž E NJ E

Uništen je stupić tip „Zagreb“ na predmetnom raskrižju, s jugoistočne strane raskrižja. Stupića više nema, te se predlaže postavljanje novog stupića na njegovo mjesto.


AD.5. Pojačano čišćenje stolova, klupa i nogostupa zbog izmeta vrana

Obzirom na veliku količinu vrana koje obitavaju u naselju, predsjednik VMO Središće predlaže da se Zrinjevcu pošalje zahtjev za pojačanim i učestalijim čišćenjem naselja, pogotovo, dječjih parkova, klupa, stolova i nogostupa.


ZAKLJUČAK
o pojačanom čišćenju stolova, klupa i nogostupa zbog izmeta vrana

1. VMO Središće jednoglasno je usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.


O B R A Z L O Ž E NJ E

[bookmark: _GoBack]Obzirom na veliku količinu vrana koje obitavaju u naselju, predsjednik VMO Središće predlaže da se Zrinjevcu pošalje zahtjev za pojačanim i učestalijim čišćenjem naselja, pogotovo, dječjih parkova, klupa, stolova i nogostupa.


AD. 6. Pitanja, prijedlozi i obavijesti

Obzirom da nije bilo pitanja, prijedloga, niti obavijesti, predsjednik VMO Središće zaključuje sjednicu.



Sjednica je završena u 18:50 sati.


ZAPISNIK VODIO:

Marko Kožul
_________________________

ZAPISNIK IZRADIO:

Benjamin Vuković
___________________
      

KLASA: 024-08/23-003/771
URBROJ: 251-13-11-9-23-2
Zagreb, 18. travnja 2023.                                 


                                                                                          PREDSJEDNIK
                                                                    VIJEĆA MJESNOG ODBORA SREDIŠĆE

   							     Benjamin Vuković
